
VENDIM
Nr. 13, datë 6.3.2019

PËR MIRATIMIN E TARIFAVE TË SHËRBIMIT TË FURNIZIMIT ME UJË DHE LARGIMIN E UJËRAVE TË NDOTURA PËR SHOQËRINË UJËSJELLËS-KANALIZIME DELVINË SHA

Në mbështetje të neneve 13, 14, 21 dhe 22, të ligjit nr. 8102, datë 28.3.1996 “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, i ndryshuar (ligji nr. 8102), vendimit të Komisionit Kombëtar Rregullator nr. 39, datë 9.12.2015 “Për miratimin e politikës tarifore për shërbimin e furnizimit me ujë dhe largimit e përpunimit të ujërave të ndotura” (vendimi nr. 39), vendimit të Komisionit Kombëtar Rregullator nr. 40, datë 9.12 2015 “Për miratimin e dokumentacionit mbështetës për miratimin e tarifave për shërbimin e furnizimit me ujë, largimin e përpunimin e ujërave të ndotura” (vendimi nr. 40), vendimit të Komisionit Kombëtar Rregullator nr. 41, datë 9.12.2015 “Për miratimin e procesit të miratimit të tarifave për shërbimin e furnizimit me ujë, largimin e përpunimin e ujërave të ndotura” (vendimi nr. 41), vendimit të Komisionit Kombëtar Rregullator nr. 42, datë 9.12.2015 “Për miratimin e metodologjisë për vendosjen e tarifave për shërbimin e furnizimit me ujë dhe largim e përpunimin e ujërave të ndotura” (vendimi nr. 42), 
Komisioni Kombëtar Rregullator,
në mbledhjen e datës 6.3.2019 pasi shqyrtoi dokumentacionin e paraqitur nga Drejtoria Tekniko-Ekonomike mbi kërkesën e Ujësjellës-Kanalizime Delvinë sh.a., për miratimin e tarifave të shërbimit të furnizimit me ujë dhe kanalizime,

VËREN SE:

1. Shoqëria “Ujësjellës-Kanalizime Delvinë” (UK Delvinë) me shkresën nr. 106 prot., datë 29.5.2018 “Kërkesë për nivel të ri tarife për shërbimin e furnizimit me ujë të pijshëm dhe largimin e përpunimin e ujërave të ndotura” ka paraqitur kërkesën pranë Entit Rregullator të Sektorit të Furnizimit me Ujë dhe Largimit e Përpunimit të Ujërave të Ndotura (ERRU) për rritjen e tarifave në zonën e shërbimit për të tria kategoritë e konsumatorëve të shoqëruar me dokumentacionin sipas përcaktimeve të parashikuara në ligjin nr. 8102 dhe vendimin nr. 40. 
2. Komisioni Kombëtar Rregullator (KKRR), pasi e gjeti paraqitjen e kërkesës për vendosjen e tarifave të shërbimit për furnizimin me ujë dhe largimin e ujërave të ndotura dhe tarifë fikse të shoqërisë UK Delvinë në përputhje me përcaktimet dhe procedurën e parashikuar në vendimin nr. 40, me vendimin nr. 60, datë 6.9.2018 vendosi fillimin e procedurës për shqyrtimin e aplikimit për propozimin e bërë nga UK Delvinë për nivelin e ri tarifor për shërbimet UK për të gjithë zonën e riorganizuar të shërbimit në zbatim të VKM nr. 63, datë 27.1.2016 “Për riorganizimin e operatorëve që ofrojnë shërbimin e furnizimit me ujë, grumbullimin, largimin dhe trajtimin e ujërave të ndotura.”
3. UK Delvinë, nëpërmjet shkresës nr. 106 prot. datë 29.5.2018, me lëndë “Kërkesë për nivel të ri tarife për shërbimin e furnizimit me ujë të pijshëm dhe largimin e përpunimin e ujërave të ndotura” për të tre kategoritë e konsumatorëve ka paraqitur tarifat e propozuara si në tabelën e mëposhtme. 

Tabela me tarifat aktuale dhe të propozuara nga shoqëria sipas kategorisë së konsumatorëve

	Kategoritë e Konsumatorëve
	Tarifat aktuale
	Tarifat e propozuara
	Diferenca

	
	Zona para riorganizimit
	NJA Vergo* dhe fshatrat Vanë, Letfterhor, Kakodhiq **
	Zona e shërbimit
	Zona para riorganizimit

	A. Tarifë volumetrike për furnizimin me ujë
	Lek/m3
	Lek/m3
	Lek/m3
	Lek/m3

	1. Konsumatorë familjarë
	48
	- 
	58
	+10

	2. Konsumatorë publik
	100
	 -
	120
	+20

	3. Konsumatorë privat
	100
	- 
	120
	+20

	B. Tarifë volumetrike për KUN
	Lek/m3
	Lek/m3
	Lek/m3
	Lek/m3

	1. Konsumatorë familjarë
	16.7
	- 
	18
	+1.3

	2. Konsumatorë publik
	33.7
	- 
	35
	+1.3

	3. Konsumatorë privat
	33.7
	- 
	35
	+1.3

	C. Tarifë fikse e shërbimit
	Lek/muaj/lidhje
	Lek/muaj/lidhje
	Lek/muaj/lidhje
	Lek/muaj/lidhje

	1. Konsumatorë familjarë
	167
	722 *
	167
	0

	2. Konsumatorë publik
	200
	- 
	200
	0

	3. Konsumatorë privat
	200
	 -
	200
	0


*Tarifë flat mujore për klientët e NJA Vergo pa matës. Kjo tarifë sipas propozimit nuk do të aplikohet pasi për klientët pa matës do të aplikohet faturimi volumetrik me 150 litra/ditë /frymë.
**Fshatrat e tjerë të shtuar në zonën e juridiksionit nuk kanë shërbim nga UK Delvinë. 

[bookmark: _Hlk1397094] 4. Referuar kërkesës dhe dokumentacionit shoqërues, rezulton se treguesit e arritur të performancës për vitin 2017 dhe objektivat e propozuara nga shoqëria UK Delvinë për vitin 2019 janë sipas tabelës së mëposhtme:

	Treguesit e performancës
	Njësia
	Treguesit e performancës
Viti 2017
	Objektivat e propozuara
nga shoqëria
Viti 2019

	Uji pa të ardhura
	%
	51.6
	52.5

	Mbulimi i kostove OM
	%
	67
	82

	Mbulimi i kostove totale
	%
	59
	71

	Niveli i matjes
	%
	41.6
	65

	Vazhdimësia e furnizimit me ujë 
	orë/ditë
	8
	9

	Efiçenca e stafit

	Staf/1000lidhje
	6.4
	6.2

	Mbulimi me ujë
	%
	68
	68

	Mbulimi me KUN
	%
	36.6
	36.5

	Norma e arkëtimit
	%
	80
	82



[bookmark: _Hlk531875224]a) Treguesi ujë pa të ardhura për vitin 2017 është në nivelin 51.6%. Sasia e ujit të prodhuar është 558,700 m3 ujë. Humbjet administrative janë 36.9% e humbjeve totale ndërsa ato reale 63.1% e tyre. 
b) Për vitin 2019 shoqëria parashikon që niveli i humbjeve të jetë në të njëjtat nivele por pas analizës, në mënyrë që të përmirësojë këtë tregues shoqërisë i duhet të:
- reduktojë humbjet e shkaktuara nga lidhjet e paligjshme në rrjetin e transmisionit dhe shpërndarjes nga 21 mijë m3 në 6 mijë m3;
- saktësojë maksimalisht vlerësimin e sasisë së ujit të prodhuar i cili do të reflektohet në “pasaktësia në matje për ujin e prodhuar” duke korrigjuar atë me rreth 6 mijë m3 ujë;
- reduktojë humbjet fizike në masën 5% të atyre ekzistuese (rreth 9,000 m3) duke reaguar në kohën e duhur ndaj defekteve në sistem, si dhe nëpërmjet manaxhimit më të mirë të presionit maksimal në rrjet i cili i shkakton humbje të mëdha dhe defekte.
Nëse do të merren në konsideratë ndryshimet e mësipërme niveli i humbjeve për vitin 2019 reduktohet në 47%.
[bookmark: _Hlk532557376]c) Mbulimi i kostove të O&M. Për vitin 2019 nevoja për të ardhura synon përmirësimin e nivelit të mbulimit të kostove O&M nga rreth 67.1% që është në vitin 2017 në 82%. Mbulimi 100% i kostove O&M do të përbënte një kërcim mjaft të madh të vlerës së faturës për konsumatorët familjarë me rrezikun e pasojave negative nga një reaksion në masë për mospagim të faturës së ujit nga ana e tyre.
[bookmark: _Hlk534892745]d) Niveli i matjes. Nga informacioni i fundit i marrë nga shoqëria, në kuadër dhe të nismave të qeverisë për reformën në ujësjellës, raportohen se vetëm gjatë muajve Tetor-Nëntor 2018  janë instaluar 200 matës në dy fshatra si dhe një matës në prodhim. Nisur nga ky fakt niveli i matjes për vitin 2018 llogaritet në 52% kundrejt 41.6% që ishte në vitin paraardhës. Shoqëria nuk ka kapacitete financiare me qëllim që të prokurojë sasi të konsiderueshme matësish e më pas të paguhen nga klientët në momentin e instalimit. Edhe matësit që janë vendosur dhe parashikuar të vendosen gjatë vitit 2019 i takojnë kryesisht klientëve familjarë inaktiv të cilët janë të detyruar të paguajnë vetëm tarifën fikse me konsum zero që do të çojë nivelin e matjes në 65%.
ERRU-ja, duke marrë në konsideratë ritmet e fund vitit 2018 në instalimin e matësve dhe duke e shtrirë këtë ecuri në të gjithë vitin 2019 gjykon se shoqëria shërbimin e matur do ta çojë në 70% nga 65% që e ka parashikuar vetë. 
e) Aktualisht, vazhdimësia e furnizimit me ujë është mesatarisht 8 orë në ditë. Në disa zona shërbimi ofrohet 2 orë në ditë, kurse në disa zona të tjera konsumatorët përfitojnë 24 orë/ditë. Investimet që parashikohen të kryhen gjatë vitit 2019 do të japin efektin në vitet pasardhëse. Megjithatë shoqëria ka vënë si objektiv të vitit 2019 rritjen me një orë në ditë të nivelit të këtij treguesi, duke menaxhuar mirë nevojat për ujë, reduktuar lidhjet e paligjshme, si dhe riparuar defektet brenda standarteve të përcaktuara.
f) Efikasiteti i stafit. Shoqëria edhe pse ka shtuar popullsinë në zonën e shërbimit me 1,336 banorë, nuk ka ndryshuar numrin e stafit, pra kryen aktivitetin me 29 punonjës staf drejtues dhe operues, për të mos rënduar më tej me kosto shtesë, si edhe duke përmirësuar ndarjen e ngarkesës shtesë të punës me stafin aktual. Edhe për vitin 2019 nuk do të ketë ndryshim të numrit të punonjësve.
Mbajtja konstante e stafit si dhe rritja e pandjeshme e numrit të lidhjeve UK bën që ky tregues për vitin 2019 të jetë në nivelin 6.2 punonjës/1000 lidhje UK nga 6.4 që ishte në vitin 2017.
g) Sha UK Delvinë raporton se popullsia totale në zonën e juridiksionit është 18,636 banorë dhe treguesi mbulimi me ujë është 68% në vitin 2017. Edhe pse zona në juridiksion shtohet, mbulimi me shërbim vetëm për këto zona mbetet shumë i ulët, në nivele 27.4% kështu që ky tregues ka rënë krahasuar me periudhën para riorganizimit. Për vitin 2019 ky tregues do të mbetet pothuajse në të njëjtat nivele me vitin paraardhës me ndryshim të papërfillshëm.
h) Mbulimi me kanalizime të ujërave të ndotura. Shoqëria mbulon me shërbimet e KUN-it vetëm 70% të popullsisë së qytetit të Delvinës. Kjo pjesë e popullsisë përbën 36.5% të të gjithë popullsisë në juridiksionin e Bashkisë Delvinë. Për vitin 2019 ky tregues nuk do të ndryshojë sepse nuk janë planifikuar investime në rrjetin e KUZ.
i) Treguesi Norma e Arkëtimit për vitet 2017–2018 është 80%, ndërsa për vitin 2019 parashikohet të jetë 82%, pasi në zonat rurale niveli i mbledhjes së të ardhurave mbetet 75% kështu. Gjatë vitit 2018 shoqëria ka rritur performancën në drejtim të arkëtimit të debive të prapambetura duke përmirësuar treguesin e normës së përgjithshme të arkëtimit. Duke konsideruar punën e nisur për arkëtimin e faturave të prapambetura dhe nëse shoqëria do të punojë intensivisht me arkëtimin e faturave korrente, niveli i Normës së arkëtimit për vitin 2019 duhet të jetë 84%.
5. Nevoja e ndryshimit të tarifave nga ana e UK Delvinë argumentohet: 
a) Pas zgjerimit të zonës së shërbimit Shoqëria aplikon për herë të parë sipas metodologjisë “Për vendosjen e tarifave për shërbimin e furnizimit me ujë dhe largimin e përpunimin e ujërave të ndotura”, miratuar nga Komisioni Kombëtar Rregullator me vendimin nr. 42, datë 9.12.2015, bazuar në analizën e gjendjes teknike dhe ekonomike të saj, konkretisht analizën e kostove dhe të ardhurave për shërbimet e ofruara, analizën dhe përcaktimin e objektivave për treguesit e performancës.
b) Shoqëria ka një performancë të dobët financiare, ku kostot e shërbimeve UK mbulohen në masën 67% me të ardhurat e faturuara për këto shërbime. Shoqëria krahas përpjekjeve për mirë menaxhim në drejtim të mbajtjes nën kontroll të kostove si dhe rritjes së eficiencës së mbledhjes së të ardhurave e ka të domosdoshme ndryshimin e tarifave me qëllim  gjenerimin e të ardhurave shtesë për përballimin e kostove të domosdoshme dhe të justifikuara. 
c) Shtimi i zonave të reja në zonën e shërbimit ka sjellë nevoja për investime fizike duke qenë se edhe treguesit e performancës janë në nivele të dobëta, ku uji pa të ardhura është 51.6%, mbulimi me shërbimet e furnizimit me ujë është 68% dhe mbulimi me kanalizime është 36.6%.
d) Sigurimi i tarifave më të larta nga shoqëria për shërbimin UK, për të plotësuar objektivat e vendosura nga KfԜ-ja, me qëllim përfitimin e financimit nga projektet e tyre. Fondi që UK Delvinë do të përfitojë nga KfԜ-ja do të përdoret për rehabilitimin e rrjetit të ujësjellësit të qytetit Delvinë. Gjithashtu dhe Banka Zvicerane ka parashikuar të investojë për shërbimet e konsulencës si dhe të infrastrukturës që ka të bëjë me sistemin kompjuterik të faturimit të shërbimeve UK.
e) Shoqëria ende ka nevojë për subvencione nga qeveria për shlyerjen e faturave të energjisë elektrike si dhe të detyrimeve të tjera të prapambetura, por dhe të përballimit të kostove të tjera të vitit.
6. ERRU-ja, gjatë procesit të analizës teknike ekonomike sipas metodologjisë së llogaritjes së tarifave të përcaktuar në vendimin nr. 42, ka kërkuar nga UK Delvinë informacion shtesë si dhe verifikim të saktësisë së të dhënave, të cilat janë vënë në dispozicion.
7. ERRU-ja, në vlerësimin e tarifave të propozuara dhe treguesve të performancës, si dhe në analizën ekonomike financiare, ka marrë në konsideratë përmbushjen nga ana e UK Delvinë të:
a) Kërkesave të ligjit nr. 8102, si dhe të akteve nënligjore dhe kuadrit rregullator në fuqi, në mënyrë të veçantë mbrojtjen e konsumatorëve nga çmimet monopol;
b) Kërkesave të ligjit nr. 9121, datë 28.7.2003 “Për mbrojtjen e konkurrencës” të ndryshuar (ligji nr. 9121), për mos lejimin e abuzimit me pozitën dominuese në treg të ndërmarrjes nëpërmjet vendosjes, në mënyrë të drejtpërdrejtë ose të tërthortë, të çmimeve të padrejta të shitjes apo e kushteve të tjera të tregtimit;
c) Kërkesave të ligjit nr. 9902, datë 17.4.2008 “Për mbrojtjen e konsumatorëve”, të ndryshuar (ligji nr. 9902);
[bookmark: _Hlk526152854]d) Orientimin drejt mbulimit të kostove O&M në nivelin 82% pasi aktualisht shoqëria bën pjesë në grupin e shoqërive që mbulon 67% të këtyre kostove.
e) Tarifat e propozuara nga operatori të jenë në përputhje të plotë me parimin ligjor rregullator mbi përballueshmërinë, sipas të cilit tarifat duhet të jenë të përballueshme.
f) Tarifat e propozuara nuk sjellin për pasojë efekte negative në mjedis nga veprimtaria e operatorit në zonën e shërbimit që ato do të aplikohen.
g) Nivelin tarifor të propozuar nga shoqëria, ERRU-ja, e gjen të justifikuar për sa u përket tarifave volumetrike për dy shërbimet ujë dhe kanalizime si dhe tarifën fikse të shërbimit.
8. ERRU-ja, në bazë të analizës, verifikimeve dhe komunikimit me stafin drejtues të shoqërisë i konsideron të arritshëm objektivat mbi treguesit e performancës dhe për këtë rekomandon:
- Të hartojë Bilancin e Ujit të saktë duke vlerësuar dhe llogaritur në mënyrë të saktë të gjithë nën zërat e tij, si dhe të dhënat e raportuara nga Departamenti i Klientëve të jenë në përputhje me ato të bilancit të ujit nga dega teknike.
- Të instalojë matësit në prodhim si dhe në konsumatorët familjarë e jo familjarë.
- Shoqëria ka një plan biznesi (2017–2021), por që nuk është i përditësuar me ndryshimet e ndodhura në kuadër të riorganizimit të shoqërisë sipas VKM-së nr. 63, datë 27.1.2016. Detyrimisht brenda vitit 2019 shoqëria duhet të ripunojë Plan Biznesin në përputhje me formatin e AKUM-së gjë që kërkon nevojën e ripunimit në themel të këtij dokumenti kaq të rëndësishëm dhe të domosdoshëm.
- Shoqëria duhet të mbajë në kontabilitet të ndara me qendra kostoje shërbimet që ofron ujë dhe kanalizime me qëllim që dhe tarifat të orientohen drejt kostove.
- Shoqëria duhet të hartojë një plan kontrolli dhe disiplinimi të konsumatorëve abuziv dhe lidhjeve të paligjshme.
- Shoqëria duhet të evidentojë klientët problematik si dhe të hartojë një plan masash të detajuar për vjeljen e debive të prapambetura.
 Komisioni Kombëtar Rregullator, pasi vlerësoi tarifat e propozuara nga operatori mbi bazën e Metodologjisë të miratuar me vendim nr. 42, datë 9.12.2015 “Për miratimin e metodologjisë për vendosjen e tarifave për shërbimin e furnizimit me ujë dhe largim e përpunimin e ujërave të ndotura” si dhe akteve të tjera rregullatore që lidhen me të, arrin në konkluzionin se tarifat e propozuara sipas analizës së kryer janë të bazuara dhe në zbatim të kritereve ligjore referuese lidhur me kostot e pranueshme dhe të justifikuara si dhe përballueshmërinë, nuk janë të padrejta dhe të vendosura në kushtet e abuzimit me pozitën dominuese në treg të operatorit ekonomik në kuptim të ligjit nr. 9121, “Për mbrojtjen e konkurrencës”, të ndryshuar, dhe ligjin nr. 9902 “Për mbrojtjen e konsumatorëve”, për gjithë sa më sipër, në zbatim të neneve 13, 14 dhe 22, të ligjit nr. 8102, datë 28.3.1996 “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, i ndryshuar,

VENDOSI:

1. Miratimin e tarifave për shoqërinë Ujësjellës-Kanalizime Delvinë si më poshtë:

	Kategoria
	Tarifat në zonën e riorganizuar

	
	Tarifë volumetrike për furnizimin me ujë
	Tarifë volumetrike për KUN
	Tarifë fikse

	
	Lek/m3
	Lek/m3
	Lek/muaj/lidhje

	Konsumatorë familjarë
	58
	18
	167

	Konsumatorë publik
	120
	35
	200

	Konsumatorë privat
	120
	35
	200



[bookmark: _Hlk1397188]2. Objektivat e treguesve kryesorë të performancës të vitit 2019 për shoqërinë UK Delvinë të jenë:

	Treguesit e performancës
	Njësia e matjes
	Niveli i objektivit të përcaktuar nga ERRU-ja

	
	
	

	Uji pa të ardhura
	%
	47

	Mbulimi i kostove O&M
	%
	82

	Mbulimi i kostove totale
	%
	71

	Niveli i matjes
	%
	70

	Vazhdimësia e furnizimit me ujë 
	orë/ditë
	9

	Efiçenca e stafit
	staf/1000 lidhje
	6.2

	Mbulimi me ujë
	%
	68

	Mbulimi me KUN
	%
	36.5

	Norma e arkëtimit korente
	%
	84



3. Pagesa rregullatore vjetore për shoqërinë Ujësjellës-Kanalizime Delvinë sh.a. do të jetë 0.6% e të ardhurave vjetore të parashikuara nga aktiviteti. 
4. Lidhjen e kontratës me UK Delvinë brenda 30 ditëve nga data e njoftimit sipas pikës 4, të nenit 22, të ligjit nr. 8102.
5. Vendimi nr. 12, datë 29.5.2008 “Për miratimin e tarifave të ujit për konsum publik për sh.a. U Delvinë” shfuqizohet. 
[bookmark: _GoBack]6. Ky vendim hyn në fuqi më datë 1.5.2019 dhe është i vlefshëm deri në miratimin e tarifave të reja.
Ky vendim botohet në Fletoren Zyrtare.

KRYETAR
Ndriçim Shani

